|  |
| --- |
| Корпоративни комуникации |
| А1 България |
| 0882 201 209 |
| http://www.а1.bg |
| http://www.facebook.com/A1Bulgaria |

София,

30 април 2025 г.

## Победителите в Transform IT Awards 2025: Умна поточна линия, AI оглед на щети, роботи и платформа за управление на правна практика

## *eBAG (Кънвиниънс), ДЗИ, Симоботикс и Биосийк са наградените в четвъртото издание на конкурса иновативни проекти*

## *А1 е съорганизатор на Transform IT Awards, които отличават постиженията на бизнеса в иновациите и технологиите*

* *Водещи експерти обсъдиха тенденциите в сферата на киберсигурността, изкуствения интелект и технологичния пазар на труда*

Transform IT Awards 2025 представи ключовите тенденции в технологичния бизнес в панелна дискусия с водещи експерти за новостите при изкуствения интелект, киберсигурността, инфраструктурата и потребителското преживяване. В разговор със свръхчовека Георги Ненов, те изтъкнаха необходимостта от обучение и нови умения като ключово направление, в което бизнесът трябва да положи усилия.

Божидар Банчев, директор „ICT и инфраструктура“ в А1 България и Михаил Семерджиев, старши мениджър „ICT услуги“ в А1 България и член на журито на Transform IT Awards подчертаха важността на киберустойчивостта за успеха на компаниите. По техните думи постигането на съответствие с директивите на ЕС за киберсигурност NIS2 и DORA дава добри насоки, но и редица предизвикателства за бизнеса. Затова в подкрепа на малките и средни предприятия А1 е подготвила специални пакети с решения, обхващащи ключовите аспекти на киберзащитата и съответствието с регулациите. Крум Хаджигеоргиев, председател на Управителния съвет на БАСКОМ, сподели впечатления за необходимостта от развиване на нови умения на ИТ пазара на труда. Главният редактор на DigitalK и член на журито на конкурса, Владимир Владков, посочи иновативните приложения на AI като обединяваща тема в кандидатиралите се проекти.

## По време на официална церемония бяха обявени и победителите в трите категории на конкурса Transform IT Awards- eBAG (Кънвиниънс), ДЗИ, Симоботикс. Специалната награда на организаторите получи Биосийк.

„Технологичните иновации са двигателят на прогреса и са неизменна част от философията на А1, която ни превърна в най-големия системен интегратор. Това е причината вече четвърта година да отличаваме новаторския подход при прилагането на технологични решения. Радвам се, че той вече се превръща в задължителна част от бизнес стратегията на все повече организации, които се стремят да се развиват и успяват,“ **заяви Илияна Захариева, директор „Корпоративни комуникации“ в А1 България.** Тя връчи наградата в категория „ИТ решение, внедрено в организацията“ за проекта на eBAG за умна поточна линия. Решението е дело на вътрешен екип на Кънвиниънс в партньорство с Логисофт и повишава производителността с 25%.

В категория „Вътрешни решения“ беше отличена ДЗИ за проекта за AI оглед при щета на автомобила, разработен със съдействието на KBC Group. Проектът за колаборативни роботи БУЛБОТ, МИТО, ПЕНка донесе на Симоботикс първо място в категория „Стартъп“.

Ивайло Станчев, главен редактор на „Капитал“ връчи специалната награда на организаторите на стартиращата компания Биосийк за тяхната иновативна платформа CaseWave за управление на правната практика с помощта на изкуствен интелект.

## Като най-голямата технологична и ICT компания и водещ системен интегратор А1 е основател на наградите, които поставят във фокуса на общественото внимание иноваторите в бизнеса, като част от мисията си да подкрепя екосистемата на технологични иновации, които движат напред икономическото развитие на страната.

## В четвъртото издание на конкурса се съревноваваха 41 компании от различни сектори и мащаб, както и държавни и общински институции, реализирали проекти през 2024 година. Сред тях са 17 проекта в категория „ ИТ решение, внедрено в организация“, която отличава иновации в създаването на ефективни и свързани решения за бизнеса, 13 проекта, разработени от вътрешни екипи и 11 заявки в категория „Стартъпи“. Кандидатурите бяха традиционно оценявани по специално разработена от Price Waterhouse Cooper методология, основана на четири основни критерия: „Стратегия и визия“, „Имплементация, ефективност и резултати“, „Иновативност и креативност“ и „Въздействие и перспективи за развитие“. Сред членовете на журито се включиха опитни лидери в сферата на иновациите, представители на бизнеса, академичните среди, организациите с нестопанска цел, стартъп общността и др.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2024 г. A1 България отчита приходи от 820,9 млн. евро, а сравнимата EBITDA e* *340,6 млн. евро.*

***A1 Group*** *е водещ телекомуникационен доставчик в Централна и Източна Европа с 30 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2024 година възлизат на 5,4 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*